CELEX: 32008R0466
Language: lv
Date: 2008-05-28 00:00:00
Title: Komisijas Regula (EK) Nr. 466/2008 ( 2008. gada 28. maijs), ar ko konkrētu prioritāro vielu importētājiem un ražotājiem nosaka prasības par veicamajām pārbaudēm un sniedzamo informāciju saskaņā ar Padomes Regulu (EEK) Nr. 793/93 par esošo vielu riska faktoru novērtējumu un kontroli (Dokuments attiecas uz EEZ)

29.5.2008   
            
            
               LV
            
            
               Eiropas Savienības Oficiālais Vēstnesis
            
            
               L 139/10
            
         KOMISIJAS REGULA (EK) Nr. 466/2008
   (2008. gada 28. maijs),
   ar ko konkrētu prioritāro vielu importētājiem un ražotājiem nosaka prasības par veicamajām pārbaudēm un sniedzamo informāciju saskaņā ar Padomes Regulu (EEK) Nr. 793/93 par esošo vielu riska faktoru novērtējumu un kontroli
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1993. gada 23. marta Regulu (EEK) Nr. 793/93 par esošo vielu riska faktoru novērtējumu un kontroli (1) un jo īpaši tās 10. panta 2. punktu,
   tā kā:
   
               (1)
            
            
               Referenti, kurus dalībvalstis izraudzījušās saskaņā ar Regulas (EEK) Nr. 793/93 10. panta 1. punktu, izvērtēja ražotāju un importētāju iesniegto informāciju attiecībā uz konkrētām prioritārajām vielām. Apspriedušies ar šiem ražotājiem un importētājiem, referenti nolēma, ka riska faktoru novērtēšanai vajadzīgs, lai minētie ražotāji un importētāji sniedz papildu informāciju un veic papildu pārbaudes.
            
         
               (2)
            
            
               Attiecīgo vielu novērtēšanai vajadzīgā informācija nav pieejama no to kādreizējiem ražotājiem vai importētājiem. Saskaņā ar Regulas (EEK) Nr. 793/93 10. panta 5. punktu ražotāji un importētāji ir pārliecinājušies par to, ka izmēģinājumus ar dzīvniekiem nevar aizstāt vai veikt mazākā apjomā, izmantojot citas metodes.
            
         
               (3)
            
            
               Tāpēc ir lietderīgi pieprasīt, lai prioritāro vielu ražotāji un importētāji iesniedz papildu informāciju un veic papildu pārbaudes par šīm vielām. Minēto pārbaužu veikšanā jāizmanto protokoli, kurus referenti iesnieguši Komisijai.
            
         
               (4)
            
            
               Šīs regulas noteikumi ir saskaņā ar atzinumu, ko sniegusi atbilstīgi Regulas (EEK) Nr. 793/93 15. pantam izveidotā komiteja,
            
         IR PIEŅĒMUSI ŠO REGULU.
   1. pants
   Pielikumā minēto vielu ražotāji un importētāji, kas iesnieguši informāciju saskaņā ar Regulas (EEK) Nr. 793/93 3., 4., 7. un 9. panta prasībām, sniedz informāciju un veic pārbaudes, kā norādīts pielikumā, un rezultātus nodod attiecīgajiem referentiem.
   Pārbaudes veic saskaņā ar referentu norādītajiem protokoliem.
   Rezultātus iesniedz pielikumā norādītajos termiņos.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 28. maijā
      
         
            Komisijas vārdā —
         
            Komisijas loceklis
         
         Stavros DIMAS
      
   
   
      (1)  OV L 84, 5.4.1993., 1. lpp. Regulā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).
   PIELIKUMS
   
               Nr.
            
            
               
                  Einecs Nr.
            
            
               
                  CAS Nr.
            
            
               Vielas nosaukums
            
            
               Referents
            
            
               Veicamās pārbaudes un sniedzamā informācija
            
            
               Termiņš no šīs regulas spēkā stāšanās dienas
            
         
               1.
            
            
               247-759-6
            
            
               26523-78-4
            
            
               
                  tris(nonilfenil)fosfīts
            
            
               FR
            
            
               
                  Daphnia magna akūtās toksicitātes noteikšana
               Informācija par vielas molekulas struktūru
               Informācija par vielas šķīdību ūdenī
               lg Kow noteikšana
               Hidrolīzes noteikšana
               Sedimentācijas noteikšana ar Lumbriculus variegatus
               
               Monitoringa dati par teritorijām, kurās PEC/PNEC>1
               Ilgstošas iedarbības noteikšana ar Daphnia (atkarībā no Daphnia akūtās toksicitātes noteikšanas rezultātiem)
            
            
               4 mēneši
            
         
               2.
            
            
               237-410-6
               239-148-8
            
            
               13775-53-6
               15096-52-3
            
            
               nātrija fluoroalumināts jeb kriolīts
            
            
               DE
            
            
               Informācija par lejupējiem lietojumiem
               Informācija par emisijām ūdenī katram aprites cikla posmam
               Informācija par emisijām gaisā katram aprites cikla posmam
               Informācija (no diviem ražotājiem) par ūdens cietību saņemošajā ūdenstilpē
               Informācija par kriolīta frakciju cieto daļiņu emisijās no alumīnija kausējamām krāsnīm
               Vielas šķīdības noteikšana
            
            
               4 mēneši
            
         
               3.
            
            
               266-028-2
            
            
               65996-93-2
            
            
               piķis, akmeņogļu darva, augsttemp. (CTPHT)
            
            
               NL
            
            
               Informācija par EPA identificēto 16 policiklisko aromātisko ogļūdeņražu izplūdēm dažādos vides segmentos, kuras rodas saistībā ar CTPHT izmantošanu akmeņogļu brikešu, šaušanas sportam paredzēto māla šķīvīšu un izturīgu pretkorozijas pārklājumu saistvielas ražošanā un izmantošanā
            
            
               4 mēneši
            
         
               4.
            
            
               246-690-9
            
            
               25617-70-8
            
            
               2,4,4-trimetilpentēns
            
            
               DE
            
            
               Informācija par emisijām, kuras no ražošanas un pārstrādes objektiem nonāk notekūdeņu attīrīšanas iekārtās, virszemes ūdeņos un sedimentos
               Aktīvo dūņu respirācijas inhibīcijas tests (OECD metode 209)
               
                  Daphnia magna vairošanās ilgtermiņa tests (OECD metode 211)
            
            
               4 mēneši
            
         
               5.
            
            
               231-111-4
            
            
               7440-02-0
            
            
               niķelis
            
            
               DK
            
            
               Sedimentu toksicitātes noteikšana
            
            
               12 mēneši
            
         
               232-104-9
            
            
               7786-81-4
            
            
               niķeļa sulfāts
            
         
               222-068-2
            
            
               3333-67-3
            
            
               niķeļa karbonāts
            
         
               231-743-0
            
            
               7718-54-9
            
            
               niķeļa hlorīds
            
         
               236-068-5
            
            
               13138-45-9
            
            
               niķeļa nitrāts
            
         
               6.
            
            
               287-477-0
            
            
               85535-85-9
            
            
               hloralkāni, C14–17
               
            
            
               UK
            
            
               Bioakumulācijas noteikšana zivīm (OECD TG 305)
            
            
               6 mēneši
            
         
               7.
            
            
               202-696-3
            
            
               98-73-7
            
            
               nitrobenzols
            
            
               DE
            
            
               Lokālas iedarbības noteikšana limfmezglos (OECD TG 429/B42)
            
            
               6 mēneši
            
         
               8.
            
            
               202-679-0
            
            
               98-54-4
            
            
               4-terc-butilfenols
            
            
               NO
            
            
               Informācija par divu pārstrādes objektu (5&6) emitētās vielas lokālu iedarbību uz notekūdeņu attīrīšanas iekārtām un ūdeņiem (saldūdeņi un jūras ūdeņi)
            
            
               4 mēneši
            
         
               9.
            
            
               200-915-7
            
            
               75-91-2
            
            
               
                  terc-butilhidroperoksīds (TBHP)
            
            
               NL
            
            
               Toksicitāte pēc atkārtotas (28 dienas ilgas) iedarbības ieelpojot (OECD 412 – B8)
            
            
               12 mēneši
            
         
               Iedarbība uz elpošanas orgānu audiem (COMET tests)
            
            
               15 mēneši